ประจำเดือนพึ่งหมดไปวันที่16เมษายน63 มีอะไรกับแฟนวันที่17เมษายน63 ไม่ป้องกันแต่หลั่งนอก1-2ครั้ง เลยกินยาคุมฉุกเฉิน พอผ่านไปอีก2วัน มีอะไรกับแฟนอีกคะไม่ป้องกันแต่รอบแรกหลั่งนอก รอบ2หลั่งข้างในเลยคะ เลยกินยาคุมฉุกเฉินไป ผ่านไป4วัน มีเลือดออกจากช่องคลอด ปวดท้อง ไหลเรื่อยๆคะจะท้องไหมค่ะ
สวัสดีครับ การมีเพศสัมพันธ์แบบไม่ได้ป้องกัน แม้จะพยายามหลั่งนอก ก็ยังมีโอกาสล้มเหลวสูง และทำให้มีอสุจิปนเปื้อนได้ ประกอบกับมีการหลั่งในไปแล้ว ก็มีโอกาสตั้งครรภ์ครับ แม้ว่าจะใช้ยาคุมฉุกเฉินแล้ว เพราะยานี้แค่ลดโอกาสที่ตัวอสุจิจะเข้าไปในมดลูกเท่านั้น จึงมีประสิทธิภาพต่ำ เมื่อเทียบกับการใช้ถุงยางอนามัย และ ยาคุมกำเนิดแบบแผงปกติครับส่วนเรื่องเลือดออกทางช่องคลอดก่อนกำหนด มีความเป็นไปได้ว่าเกิดจากการใช้ยาคุมกำเนิดฉุกเฉินที่บ่อยเกินไปครับ เพราะยานี้จะทำให้ฮอร์โมนเพศหญิงไม่สมดุล และทำให้ประจำเดือนคลาดเคลื่อน ยากจะคาดเดา ดังนั้น ไม่แนะนำให้ใช้ยานี้เป็นประจำ เพราะจะทำให้เสียเลือดมากโดยใช่เหตุ และยังไม่สามารถป้องกันโรคทางเพศสัมพันธ์ได้ครับ ถ้าต้องการคุมกำเนิดอย่างปลอดภัย ควรใช้ถุงยางอนามัยทุกครั้งครับกล่าวโดยสรุป ยังมีโอกาสตั้งครรภ์ได้ครับ ดังนั้น หากประจำเดือนรอบต่อไปมาช้า ก็ควรตรวจการตั้งครรภ์ดูครับ อย่างไรก็ดี หากมีเลือดออกทางช่องคลอดมากกว่า 7 วันหรือ มีอาการปวดท้องมาก ก็ควรพบแพทย์ด้านนรีเวช เพื่อตรวจรักษาต่อไปครับ